अपने इस कदम से राहुल गांधी ने एक बार फिर से देश का नेतृत्व करने की अपनी अक्षमता को सामने रखा है। वो पहले ही ये साबित कर चुके हैं कि वो हारे हुए नेता है जो ​​संगठनात्मक कौशल, राजनीतिक रणनीति और चुनाव अभियान के स्तर पर विफल रहा है। इस तरह की गलती के बाद उन्होंने ये भी साफ कर दिया कि वो संसद सदस्य के रूप में भी विफल साबित हुए हैं । उन्हें अमेठी के बारे में कुछ नहीं पता जबकि वो संसद सदस्य के रूप में यहां अपना तीसरा कार्यकाल पूरा कर चुके हैं। ये बात ध्यान में रखनी चाहिए कि केवीएस एक प्रतिष्ठित सरकारी संगठन है। केन्द्रीय विद्यालय को पूरे भारत में उच्च गुणवत्ता वाली शिक्षा प्रदान करने वाले केंद्रीय शैक्षणिक संस्थानों के रूप में सम्मानित किया जाता है। इसलिए उम्मीद तो यही है कि एक ऐसा सदस्य जो आधे दशक से भी ज्यादा कार्यालय में रहा हो उसे अपने निर्वाचन क्षेत्र के अंतर्गत आने वाले केन्द्रीय विद्यालय के बारे में जानकारी होनी चाहिए। चुनावी निर्वाचन क्षेत्र को समझने के साथ साथ इस हाल की स्थिति में नैतिक दायित्व भी लागु होती हैंजहां संसद सदस्य को विद्यालय में प्रवेश के लिए सिफारिश कर सकने की शक्तियां सौंपी गयी। हालांकि राहुल गांधी संसद सदस्य के रूप में इस मूल कर्तव्य का निर्वाह करने में असफल रहे हैं और इस बड़ी चूक के लिए उन्हें जिम्मेदार ठहराया जाना चाहिए जिससे छात्रों का भविष्य प्रभावित हो सकता था।